จับเกย์แสบ อ้างเป็นพนักงานโพลีพลัส แชตลวงหนุ่มแก้ผ้าโชว์ทางโซเชียล
191รวบเกย์ อ้างเป็นพนักงานบริษัทโพลีพลัส แชตลวงหนุ่มอยากเป็นดาราแก้ผ้าโชว์ทางโซเชียล ผู้เสียหายเข้าร้องทุกข์ ตำรวจบุกจับตัวได้คาห้างฯขณะนัดเหยื่อไปกินข้าว อ้างแค่ให้แก้ผ้าให้ดูเท่านัั้น ไม่มีการหลอกลวงเอาทรัพย์สิน       ,เมื่อช่วงเย็นวันที่ 9 ต.ค. พ.ต.อ.สำราญ นวลมา ผกก.สปพ.191 พ.ต.ท.ธนกฤต บุญเจริญ รอง ผกก.สปพ. 191และพ.ต.ท.ศิรณวิชญ์ อินทร สว.กก.สปพ.191 นำกำลังเข้าจับกุม นายประสาร อุทากรณ์ อายุ 30 ปี ชาวบ้าน แขวงและเขตทุ่งครุ กรุงเทพฯ พร้อมของกลางโทรศัพท์มือถือไอโฟน 1 เครื่อง และเอกสารแอบอ้างเป็นใบสมัครงานของ บจก.โพลีพลัส เอ็นเตอร์เทนเม้นท์ 1 ชุด,ทั้งนี้ สามารถจับกุมตัวผู้ต้องหารายนี้ ได้ที่ห้างสรรพสินค้าสยามพารากอน ท้องที่ สน.ปทุมวัน ขณะแอบอ้างตัวเป็นโมเดลลิ่ง พยายามล่อลวงหนุ่มนักศึกษาให้เข้าทำงานในวงการบันเทิง,พ.ต.ท.ธนกฤต เปิดเผยว่า ก่อนหน้านี้ มีเจ้าหน้าที่ของบจก.โพลีพลัส เอ็นเตอร์เทนเม้นท์ เข้าทำการร้องทุกข์กับ พล.ต.ต.ภาณุรัตน์ หลักบุญ ผบก.สปพ.191ว่า มีชายลักษณะเป็นเกย์ ใช้ชื่อเล่น นายบอย ทราบชื่อภายหลังว่า นายประสาร อุทากรณ์ อายุ 30 ปี มีพฤติกรรมอ้างตัวเป็นพนักงานของทางบริษัทฯ ล่อลวงให้ชายหนุ่มหน้าตาดีหลายคนหลงเชื่อว่าตนเองเป็นโมเดลลิ่งหาดาราหน้าใหม่ไปเทสต์หน้ากล้อง โดยระหว่างการติดต่อ นายบอย จะใช้สื่อโซเชียล อาทิ อินบ็อกซ์ของเฟซบุ๊ก และไลน์ หลอกล่อให้ผู้เสียหายถ่ายภาพตอนแก้ผ้าเปลือยกายส่งมาให้ตัวเองดู บางรายถูกหลอกให้เดินทางไปพบและนัดกินข้าว ซึ่งการกระทำดังกล่าว ทำให้ทางบริษัทฯ ได้รับความเสียหาย,ต่อมา ชุดจับกุมสืบทราบว่า นายบอย นัดพบกับผู้เสียหายรายหนึ่งที่ห้างสรรพสินค้าดังกล่าว จึงนำกำลังไปควบคุมตัวมาสอบสวน และดำเนินคดีที่ บก.สปพ.191,จากการสอบสวน นายประสาร หรือบอย ยอมรับสารภาพว่า ไม่ได้เป็นพนักงานของ บจก.โพลีพลัส เอ็นเตอร์เทนเม้นท์ แต่อย่างใด ปัจจุบันทำงานเป็นพนักงานโรงพิมพ์กู๊ดเฮด พริ้นท์ติ้ง แอนด์ แพคเกจจิ้ง กรุ๊ป ย่านพระรามเก้า ส่วนใบสมัครดังกล่าวตนปลอมแปลงขึ้นมา เพื่อใช้แอบอ้างให้เหยื่อที่หาได้ทั่วไปตามโลกโซเชียลหลงเชื่อ,อย่างไรก็ตาม ที่ผ่านมาไม่เคยเรียกรับผลประโยชน์หรือสร้างความเดือดร้อนใดๆ นอกจากการให้เหยื่อส่งภาพเปลือยมาให้ดู บางรายก็แค่นัดไปเดินเที่ยวและกินข้าวตามห้างสรรพสินค้าเท่านั้น ไม่มีการหลอกลวงเอาทรัพย์สินเหยื่อแต่อย่างใด,เบื้องต้นชุดจับกุมได้ควบคุมตัว นายประสาร นำส่งพนักงานสอบสวน สน.ปทุมวัน แจ้งข้อกล่าวหาใช้เอกสารปลอม โดยมีตัวแทนของ บจก.โพลีพลัส เอ็นเตอร์เทนเม้นต์ เป็นผู้เสียหาย เข้าร้องทุกข์กล่าวโทษตามกฎหมายต่อไป,ขณะเดียวกันเว็บไซต์ ,http://www.polyplus.co.th, ของบริษัทโพลีพลัสฯ ได้ประกาศล้อมกรอบในหน้าเพจ ระบุว่า, ,ตามที่มีผู้ชื่อชื่อว่า พี่บอย ทำการติดต่อบุคคลผู้สนใจวงการบันเทิง มีการแอบอ้างว่าเป็นทีมแคสติ้งของโพลีพลัส,บริษัท โพลีพลัส เอ็นเตอร์เทนเม้นท์ จำกัด ขอเรียนว่า บุคคลดังกล่าวมิได้เกี่ยวข้องกับโพลีพลัสแต่อย่างใด,การกระทำของบุคคลดังกล่าว ทำให้บริษัท โพลีพลัส เอ็นเตอร์เทนเม้นท์ จำกัด ได้รับความเสียหาย ขณะนี้อยู่ระหว่างดำเนินคดีกับผู้แอบอ้าง และหากมีผู้ใดพบเห็นพฤติการณ์หลอกลวงดังกล่าว ขอให้ติดต่อโพลีพลัส เบอร์ 02-572-4444 ต่อ 204 เพื่อดำเนินคดีบุคคลผู้แอบอ้างเพิ่มเติมต่อไป.
191รวบเกย์ อ้างเป็นพนักงานบริษัทโพลีพลัส แชตลวงหนุ่มอยากเป็นดาราแก้ผ้าโชว์ทางโซเชียล ผู้เสียหายเข้าร้องทุกข์ ตำรวจบุกจับตัวได้คาห้างฯขณะนัดเหยื่อไปกินข้าว อ้างแค่ให้แก้ผ้าให้ดูเท่านัั้น ไม่มีการหลอกลวงเอาทรัพย์สิน   
จับเกย์,หลอกแก้ผ้า,อ้่างเป็นพนักงาน,โพลีพลัส,บริษัทโพลีพลัส,ประสาร อุทากรณ์,191,ตำรวจจับเกย์,สน.ปทุมวัน,กรุงเทพ,อาชญากรรม,ข่าว,ไทยรัฐ,ข่าวทั่วไทย